description: Една нецензурна реплика, изпусната в национален ефир, заживя свой живот

title: Нямаш елементарно възпитаниe, Бай Х'й

maintext:
© Надежда Чипева
до "т
Радан си изпусна нервите, "Фейсбук" изригна срещу него
Тонът към лидера на ДСБ се промени рязко след поредната среща на премиера с коалиционните партньори. "
Зеленогорски, къв е тоя Радан бе, бай х.й ще ми вика!", обърнал се премиерът към съпредседателя на парламентарната група на Реформаторския блок. Не дочакал отговора му, Борисов продължил с думите: "20 пъти ми е висял като сопол на дувара в Банкя...", разказва същият сайт.
Междувременно
Лексиката на българските политици никога не е била едно от най-силните им качества. Да си едновременно фен на Ицо Хазарта, лидер на партия, да се опитваш да говориш в стила на премиера и да си изпуснеш нервите в национален ефир обаче произвежда, меко казано, неочаквана комбинация.След като премиерът Бойко Борисов привика партиите в кабинета заради Изборния кодекс и държа назидателен тон на министрите от Реформаторския блок, лидерът на ДСБ Радан Кънев коментира ситуацията в сутрешния блок на "Нова телевизия" така: "В момента Борисов ги вика тези хора, а аз ги съжалявам, честно казано, за ролята, в която се поставиха сами. И ги мъмри един по един, а той не им е шеф. Но те нямат зад гърба си техния лидер, който да му каже: Абе, Бай Х*й, ти с кого се държиш така, бе? Това да не ти е махалата, това да не са ти 90-те години?" Впоследствие лидерът на ДСБ, който по принцип е културен човек, отправи извинение към зрителите и добави, че съжалява за израза, но не и за смисъла.Нецензурното му обръщение отприщи вълна от всякакви коментари. Във форума на "Дневник" например те варираха от "Започнаха да комуникират на майчин език!!!"оз съсипа и минималния шанс на трайчо" (правописът е запазен). Първоначалната реакция на близките до властта и до Пеевски медии беше отбранително-осъдителна. "СЕМ и депутати подхващат Радан", заяви "Стандарт". "", написа "Монитор". Кафявият сайт Пик пък излезе със своя интерпретация на случилото се: "Кънев не можа да сдържи гнева си, че Реформаторите отидоха на крака при министър-председателя, където трябваше да заявят своята подкрепа към правителството."Макар че от време на време се палел по адрес на Кънев в кабинета на председателя на парламента, Борисов повече се забавлявал с репликата. В смеха му пригласяли всички", информира ни кафявият Пик. "интернет се изпълни с тълкувания на израза "бай х*й", някои по-находчиви медии дори разпространиха снимки на известна китайска манекенка на бельо, която носи това име. Други цитираха новият депутатски анекдот: В историята на България имало 3 епохи: на Бай Ганьо, на Бай Тошо и на Бай Х*й. Със сигурност нецензурният израз ще има още дълго свой живот в интернет, но шегите и закачките изместиха на заден план по-важния въпрос - как се справят представителите на Реформаторския блок във властта.


title: Маврик- Лисово ООД

maintext: В този брой събрахме личности, които са важни елементи от средата, в която живеем през последните няколко години. Те са алтернатива на новините с кръвожадни заглавия, данните без пулс, безплодните статистики, изместения фокус, популисткото говорене. Имат ценности и мечти, свързани с житейския и професионалния си път. Вярват в себе си и в това, което правят. За тях са нашите страници, защото Light винаги е разказвал истории, които дават перспектива, смисъл и светлина.

fasttext_language: bg


description: Очаквано мнозинството на първо четене подкрепи таванът за секциите в чужбина да падне, но само за страните от ЕС.

title: Депутатите ще избират между два варианта за протестния вот - Капитал

maintext:
Спешните поправки в Изборния кодекс, за които ГЕРБ, Реформаторският блок (РБ) и Патриотичният фронт (ПФ) постигнаха консенсус на среща с премиера Бойко Борисов в понеделник, в петък минаха на първо четене в парламента след 4 часа дебати, в които акцент бяха предизборни разправии, агитация и лични нападки. Очаквано мнозинството подкрепи таванът за секциите в чужбина да падне, но само за страните от ЕС.
За гласовете "Не подкрепям никого" на първо четене бяха приети два законопроекта. Единият е на ГЕРБ и предлага протестният вот да се брои при изчисляване на резултата при всички видове избори. Другият е на реформаторите и предвижда гласовете "Не подкрепям никого" да се броят при отчитане на крайния резултат само на мажоритарни избори, т.е. на президентски и кметски, за да не се повиши прагът от 4% за влизане в парламента при парламентарни избори. Миналата седмица партньорите във властта обявиха, че са стигнали до консенсус да бъде подкрепен вариантът на реформаторите.
Второто четене на поправките в пленарната зала ще се случи тази седмица, след като правната комисия обедини в един приетите на първо четене законопроекти.
Ограниченията за секциите остават извън ЕС
За да запази подкрепата на Патриотичния фронт за правителството, мнозинството в парламента одобри на първо четене отпадане на тавана за секциите в чужбина, но само за страните в ЕС. Така в Турция, САЩ и Канада остава ограничението за 35 изборни бюра.
Зам.-председателят на парламентарната група на ДПС Тунчер Кърджалиев определи решението като "дискриминационно" и за пореден път заговори за предсрочни парламентарни избори напролет. Заради тези текстове и заради задължителното гласуване от движението отново обявиха, че трябва да бъде сезиран Конституционният съд. За целта са нужни 48 депутатски подписа, а те имат само 30.
Лидерът на БСП Корнелия Нинова пък нарече прецедентния ремонт на Изборния кодекс по време на кампанията "сделка за оставане във властта". АБВ поиска таванът за секциите във всички чужди държави да бъде 55, но предложението не бе одобрено. Отхвърлен бе и законопроектът на Радан Кънев таванът за секциите да отпадне навсякъде.
Реформаторите са виновни
Шефът на правната комисия в парламента Данаил Кирилов (ГЕРБ) на няколко пъти обясни как депутатите от партията на Бойко Борисов искат гласовете "Не подкрепям никого" да се отчитат при определяне на резултата от всички видове избори, но се налага компромис заради коалиционните партньори. Очаква се по искане на реформаторите на второ четене да се стигне до решение протестният вот да не се брои при определяне на резултата на пропорционални избори - парламентарни, за евродепутати и за общински съветници. Мотивът - да не се вдига 4-процентната бариера за влизане на партии в парламента, което ще е в ущърб на малките формации.
Спешният ремонт на Изборния кодекс се наложи именно заради методиката за отчитане на резултатите от президентските избори, според която определените за действителни според кодекса гласове "Не подкрепям никого" се броят само за избирателната активност, но не и при определяне на крайния резултат. Според юристи това противоречи на конституцията, която изисква преброяването на всички действителни гласове.
След като поправките минат на второ четене, на президентските избори на 6 ноември гласовете "Не подкрепям никого" ще се отчитат и за избирателната активност, и при определяне на резултатите от вота. В бюлетината на балотажа се очаква да има три опции - имената на двамата кандидати, събрали най-голяма подкрепа на първи тур, и "Не подкрепям никого".
Агитация и упреци
Дебатите по поправките в Изборния кодекс започнаха с игра на опозицията с кворума и преминаха под знака на предизборната кампания. Депутатът от ДПС Хамид Хамид използва трибуната, за да агитира да се гласува за Пламен Орешарски на президентските избори. Лидерът на БСП Корнелия Нинова пък предсказа, че ГЕРБ ще загуби втория тур на 13 ноември от БСП.
Социалистите се опитаха да вкарат в политическа изолация ГЕРБ, като предложиха на всички останали парламентарни сили да подпишат споразумение за честни избори. В отговор обаче депутатът от ПФ Димитър Байрактаров размаха папка и флашка от парламентарната трибуна и помоли Корнелия Нинова да не морализаторства. Тя пък го обяви за наследник на лидера на РЗС Яне Янев.
Зам.-шефът на парламента Явор Хайтов (БДЦ) пък се пошегува, че една минута парламентарно време струва около 3000 лв., правейки аналогия е популярните риалити предавания.


authors:
Фотограф
Александър Геров

description: "Дали "оттук започва България", както родолюбиво твърди химнът на Шумен, не знам, но оставам изумена колко много дейности, факти и събития са...

title: Фотогалерия: Нагоре-надолу из Шумен

maintext:
Фотогалерия: Нагоре-надолу из Шумен 154 прочитания На цял екран
"Дали "оттук започва България", както родолюбиво твърди химнът на Шумен, не знам, но оставам изумена колко много дейности, факти и събития са тръгнали от точно този град! Не толкова героически, кръвопролитни и съдбовни, колкото духовни, трайни, с двигателна роля за вървежа ни напред във времето и към света." Целият текст от рубриката "Къща на духовете" на Мариана Мелнишка може да прочетете тук и в новия брой на Light.
Александър Геров


description: Със заем от 50 млн. евро те изкупуват участието от 30% на ADM Capital и EBRD в масления и акумулаторния бизнес

title: Атанас и Пламен Бобокови си върнаха пълния контрол в "Приста ойл груп"

maintext:
ADM Capital и EBRD влязоха в българската група с 60 млн. евро дълг и капитал през 2012 г.
© НАДЕЖДА ЧИПЕВА
Чуждите инвеститори остават в "Монбат", където имат близо 21% пряко участие.
Братята Атанас и Пламен Бобокови изкупиха обратно участието на чуждите финансови инвеститори в "Приста ойл груп". Това беше съобщено на специална пресконференция в присъствието на досегашните миноритарни акционери - инвестиционното дружество на ADM Capital и Европейската банка за възстановяване и развитие, които от 2012 г. имат 30% участие, разпределено поравно. За изкупуването на участието им е използван заем от Уникредит Булбанк в размер на 50 млн. евро, като той е отпуснат на "Приста инвест 2016", учредено през пролетта.Братя Бобокови имат два основни бизнеса - производството на акумулаторни батерии, което се извършва от "Монбат", и маслен бизнес, развиван под бранда Prista Oil. Двата инвеститора излизат изцяло от второто направление, но остават в "Монбат" с 20.8%, което е и по-растящото от двете звена.Пламен Бобоков, председател на съвета на директорите на "Приста ойл холдинг", обясни, че едноличното управление ще даде възможност да се взимат по-бързи бизнес решения, което ще доведе и до по-бързо развитие на компанията. С цената на голям дълг братя Бобокови напълно възстановяват контрола и управлението си в "Приста ойл груп".ADM Capital и EBRD са третият подред миноритарен инвеститор в българската група с 60 млн. евро, след като през 2000 г. американският гигант Texaco купи 25% от дружеството. После през 2006 г. в компанията влезе инвестиционният фонд Gramercy."ADM Capital и EBRD се включиха в един труден момент за компанията, когато имахме тежки спорове с бившия си партньор. Успяхме да стабилизираме компаниите", коментира Пламен Бобоков. Същевременно при сделката през 2012 г. двата финансови инвеститора придобиват и акции, дават и заем, с който се направени важни придобивания за разрастване на масления бизнес на "Приста ойл". Дълг беше натрупан при раздялата с Chevron в дружествата Chevron Czech и Chevron Romania в пакетна сделка през 2013 г., като сделката включи дистрибуторски права за продажба на продуктите Texaco в 14 държави от Централна и Източна Европа, Украйна, Турция и Централна Азия, както и права за лицензионно производство.Сега се откупуват 30-те процента в холдинга "Приста ойл груп", през който индиректно ADM Capital и EBRD държаха дялове в акумулаторния и масления бизнес. През 2013 г. двата инвеститора придобиха допълнително пряко участие от 20.8% в "Монбат", което сега не продават."Не е тайна, че "Монбат" е лидер в своя бизнес за производство на акумулаторни батерии в Европа. Компанията е четвърта по големина в Европа и първа по финансови резултати", заяви Атанас Бобоков, който е и председател на съвета на директорите на "Монбат". "Изпълнението на инвестиционната програма спомогна за постигане на устойчив ръст на продажбите - средно 9% годишно, и EBITDA (печалба преди лихви, данъци и амортизация) маржове от порядъка на 20% при средни за индустрията 11%", съобщиха от компанията.Дружествата от масления бизнес на "Приста ойл" ще се стремят към растеж на териториите, на които оперират. В плана за бъдещето влиза и продажба на количества на т.нар. експортни пазари, където се извършват доставки, като целта е продажби в размер на 80 - 90 млн. евро и EBITDA - 8-10 млн. евро, без да е уточнено за какъв период. Пламен Бобоков обясни, че към момента масленият бизнес е фокусиран върху приключването на няколко големи експортни операции, както и върху работата по три договори за смесени дружества, като единият от тях е в напреднала фаза. До момента компанията действа на следния принцип: установяват се отношения с някой сериозен партньор, опознава се пазарът с продажби и ако капацитетът му си заслужава, компанията може да инвестира и в производство. Това най-често става с помощта на чуждия партньор през joint venture, защото това е най-малко ресурсоемко. Пламен Бобоков не каза, къде се преговаря за такива проекти.Компаниите от икономическата група на "Монбат" ще останат експортно ориентирани, като 87% от продажбите на консолидирана база се правят в чужбина чрез дистрибуторска мрежа в над 54 страни в Европа, Азия и Африка.


description: Над един милион лева са привлекли медиите от предизборната кампания досега. Маскирането на политическата реклама като редакционно съдържание продължава да е масова практика

title: Един милион за любовта на народа

maintext:
© Ладислав Цветков, bTV
Темата накратко:
- Над един милион лева са привлекли медиите от предизборната кампания досега.
- Лидер по обем на инвестициите в политическа реклама досега е БСП. Кампанията на ген. Румен Радев и Илияна Йотова възлиза на обща стойност повече от 375.9 хил. лв. без ДДС.
- Телевизиите обичайно са медиите, в които по избори влизат най-големи бюджети. Засега bTV води по привлечени пари за политическа реклама със 139.4 хил. лева.
- По сигнали на СЕМ досега ЦИК е констатирала няколко нарушения в bTV, "Нова тв", "Евроком" и "Европа".
1 037 028 лв. са похарчили до момента кандидат-президентите за политическа реклама в медиите.
на коалицията до момента е малко
(18 хил. лв.)
едно от основните сред тях е единство на нацията",
По традиция с наближаването на изборите партиите се превръщат в един от основните рекламодатели на медиите. Петнадесет дни след старта на кампанията за президентските избори кандидатите за "Дондуков" 2 вече са изминали половината от пътя за агитиране на избирателите. За този период те са похарчили малко над един милион лева за политическа реклама в медиите. За сравнение - търговската верига "Кауфланд България" е инвестирала 1.3 млн. лв. в телевизионна реклама през първите шест месеца на тази година. Изчислението за инвестициите на кандидатпрезидентските двойки в реклама е на базата на публикуваните до момента договори на интернет страниците на телевизии, радиостанции, печатни и онлайн медии, актуални към 20 октомври. В края на кампанията сумата със сигурност ще бъде различна и значително по-висока. От щабовете на кандидатите коментираха пред "Капитал", че най-активната фаза на кампанията обикновено е в седмицата преди вота.Безспорният лидер по обем на инвестициите в политическа реклама досега е БСП. Кампанията на ген. Румен Радев и Илияна Йотова възлиза на обща стойност повече от 375.9 хил. лв. без ДДС, като средствата са съсредоточени основно в bTV (85.2 хил. лв.), "Нова тв" заедно с интернет сайтовете на "Нетинфо" (79.5 хил. лв.), медийната група на "Инвестор", в която влизат тв каналите Bulgaria On Air и Bloomberg TV (55.7 хил. лв.) и "Канал 3" (42 хил. лв.). От щаба на лявата партия коментираха пред "Капитал", че общите им инвестиции в политическа реклама в никакъв случай не са най-големите и аргументираха цифрите с твърдението, че опонентите им не публикуват пълната информация за бюджетите си. "Винаги по време на предизборни кампании започват спекулациите, че на БСП инвестициите са най-големи. Противниците ни имат извънбалансови инвестиции, а ние отчитаме изцяло нашите и накрая излиза, че сме с най-големи бюджети", възмути се Антон Кутев, който отговаря за връзките с медиите в предизборния щаб на БСП. Кампанията на социалистите се разгръща основно в срещи с хора из страната. "Разбира се, ще заложим и на публикуване на мaтериали в медиите, а малко преди края на кампанията ще пуснем и видеа", обясни Кутев. До момента предизборните клипове на ген. Румен Радев са основно от събития с избиратели. Тази седмица в медиите се появи и новият му агитационен клип, в който генералът затваря книгата "Винету" - намигване към любимата литературна творба на премиера Бойко Борисов.Противниковият лагер на ГЕРБ досега е изхарчил 209 хил. лв. без ДДС за политическа реклама на кандидата си Цецка Цачева (виж таблицата). Любопитен е изборът на медии, в които се разпространяват посланията на управляващата партия. Така например ГЕРБ не са сключили договори за реклама с най-големите частни медии - bTV и "Нова тв", а най-голямата сума е насочена към телевизията, близка до депутата от ДПС Делян Пеевски, "Канал 3" (47 хил. лв.). Следват БНТ (40 хил. лв.) и "24 часа" (33.3 хил. лв.). ГЕРБ също разчитат на предизборна обиколка в страната като гръбнак на кампанията си. Част от инициативите на партията включват и пътуваща изложба с факти за президентската институция, представена в Ямбол. ГЕРБ залагат и на комуникация в социалните мрежи, където публикуват новини и видео от предизборните събития. Плакатите и печатните материали с лицето на Цецка Цачева са ограничени.Основен фокус върху медиите, срещи с избиратели и малко външна реклама - това е предизборната стратегия на коалицията "Калфин - президент". Най-голяма част от бюджета за политическа реклама на кандидатите Ивайло Калфин и проф. Любомир Халачев е насочена към групата на "Инвестор" (23.8 хил. лв.), "Канал 3" (20.8 хил. лв.), както и "Дарик радио" (15 хил. лв.). Общата стойност на инвестициитенад 143 хил. лв. без ДДС. От щаба на "Калфин - президент" посочват като основно послание на кампанията представянето на качествата на кандидата. "Изречението "Калфин-президент" кара хората да се запитат "защо пък Калфин" и тогава вече не е нужно да ги агитираме, всеки се сеща поне за едно негово качество или част от професионалната му кариера, които са безспорни предпоставки да бъде напълнен президентският пост с повече смисъл и ефективност", коментира Любен Дилов, който се грижи за кампанията. Както посланията, така и клиповете на Калфин се изработват вътрешно. "Изцяло от обединения екип на АБВ и младежката организация на "Движение Гергьовден", добавя Дилов. Социалните мрежи също са предпочитан канал за предизборна комуникация на левия кандидат, като целта им е да достигнат тези, които "ще гласуват за личности и извън партийни пристрастия", коментираха още от щаба.Националистите също ще търсят подкрепа основно в социалните мрежи. Коалицията "Обединени патриоти – НФСБ, "Атака" и ВМРО" с кандидатпрезидентската двойка Красимир Каракачанов и Явор Нотев планира да акцентира върху излъчвания на живо във Facebook и Twitter. "Планираме да има два видеодиалога на живо, наподобяващи дебати. Обмисляме и видеообръщение на Красимир Каракачанов към края на кампанията отново единствено в социалните мрежи", коментира евродепутатът и член на предизборния щаб Ангел Джамбазки. Инвестициите на националистите в електронните медии са съсредоточени основно в трите телевизии bTV (20.7 хил. лв.), "Нова тв" заедно с групата на "Нетинфо" (20 хил. лв.), и БНТ, а общата стойност на бюджета им за политическа реклама към момента възлиза на над 132.7 хил. лв. без ДДС. "Телевизионните участия на кандидатите са добра практика, защото трябва да има сблъсъци и дебати между опонентите", коментира Джамбазки. Кампанията на "Обединени патриоти" ще включва и по-обемни печатни материали с подробна информация за целите на кандидатите. Плакатите ще бъдат в ограничено количество и ще са поставени на определени места, където да се задържат по-дълго време. "Ключовите послания в предизборната ни кампания са събрани в мотото "България над всичко", аказва Ангел Джамбазки.Коалиция "ПП Движение 21 – ПП НДСВ" с кандидатпрезидентската двойка Татяна Дончева и Минчо Спасов е единствената, която разчита на по-интересна рекламна комуникация.Фокусът им е основно върху електронни медии – онлайн и телевизия, външна реклама и директна комуникация с хората. Общата стойност на инвестициите до момента е малко над 70 хил. лв. без ДДС, като най-голяма част от тях са вложени в БНТ (26.3 хил. лв.), "24 часа" (13.2 хил. лв.) и "Икономедиа" АД (13.3 хил. лв. - компанията, издател на "Капитал" - бел. ред.). Кампанията на Татяна Дончева първа стартира и с предизборен клип, който е дело на продуцентската компания "Кламер дизайн", а творческата идея е на рекламната агенция "Арчър айдиас". "Предизборният клип е модерен и провокативен, въздействието му е многопластово, в същото време не е разточително скъп. Целта на клипа е да покаже, че Татяна Дончева може да разрешава и трудни на пръв поглед ситуации чрез твърдост и решителност", коментира Данаил Георгиев, председател на щаба на коалицията. В допълнение към кампанията беше създадена и игра във Facebook с име "Вълк, овца, сено" в тематиката на предизборния клип. Чрез статии и видеоматериали в социалната мрежа кандидатите целят да достигнат активните българи на възраст между 20 и 55 плюс години. "Кампанията в интернет е планирана така, че да достигнем целевите групи без излишно натрапване, тоест на всеки уникален потребител в определен сайт, банер кампанията да се показва само няколко пъти", добави Георгиев.Комуникацията в предизборната кампания на Трайчо Трайков и ген. Съби Събев, издигнати от коалиция "Реформаторски блок", основно залага на електронни и онлайн медии, както и на малко външна реклама. Общата стойност на инвестициите в политическа реклама до момента се равнява на повече от 94.7 хил. лв. без ДДС, като по-голямата част от постъпленията са отчетени към телевизиите БНТ (20.6 хил. лв.) и bTV (20 хил. лв.), следвани от "Дарик радио" (10 хил. лв.). Социалните мрежи също се явяват като основен комуникационен канал за кампанията на Трайчо Трайков, а като причина за това от щаба на кандидата посочват, че те са благодатна среда хората да видят личните му качества. Във Facebook коалицията излъчва на живо и срещите с избиратели в страната и в чужбина. "По този начин целим повече хора да чуят тезите им и да "поговорят" с тях за бъдещето на страната ни. Спрели сме се на тези варианти, защото търсим начин с неголям бюджет да стигнем до повече българи с помощта на модерните средства за общуване", коментираха от щаба на кандидатпрезидентската двойка. Оттам допълват, че за изработването на предизборните клипове и послания към кампанията работят основно с приятели. Ключовото послание на кампанията на Трайчо Трайков е "Силата да бъдеш свободен", което от предизборния щаб обясняват с това, че "държавният глава трябва да има и силата да отстоява интересите на България навън и правата на хората вътре в страната".


description: В рубриката на "Капитал Daily" ще събираме всички най-важни новини от последните седем дни

title: Седмични новини за енергетика

maintext:
© НАДЕЖДА ЧИПЕВА
Фотограф: НАДЕЖДА ЧИПЕВА
Фотограф: НАДЕЖДА ЧИПЕВА
В рамките на три дни прокуратурата повдигна трето обвинение по проекта "Белене". Този път привлечен като обвиняем е бившият министър на икономиката и енергетиката Петър Димитров, който наследи Румен Овчаров на поста по времето на управлението на тройната коалиция. Мярката на Димитров е "подписка" и забрана да напуска пределите на страната без разрешението на прокуратурата. Димитров беше в сряда в Столичното следствие с адвоката си, където коментира, цитиран от БНР, че е дошъл, "за да участвам в предизборната кампания".Димитров ще бъде подведен под наказателната отговорност за това, че от неустановена дата през 2007 г. до 13 декември същата година умишлено не е упражнил достатъчен контрол върху работата на тогавашните изпълнителни директори на Националната електрическа компания (НЕК) Любомир Велков и Мардик Папазян. На двамата също бяха повдигнати обвинения в понеделник за това, че са сключили неизгодна сделка за старото оборудване за проекта "Белене", което беше продадено на "Атомстройекспорт" и в момента работи в Калининската АЕЦ в Русия.Според прокуратурата НЕК съзнателно е била ощетена със 77 млн. евро заради това, че с подписаното рамково споразумение в края на ноември 2007 г. Велков и Папазян са поели ангажимента всички допълнителни разходи по изпълнението на договора да бъдат за сметка на българската компания.Според прокуратурата като едноличен собственик на капитала на НЕК министър Петър Димитров е бил длъжен да упражнява контрол върху работата на двамата изпълнителни директори, но въпреки това е бездействал. Според държавното обвинение това деяние е извършено умишлено и представлява особено тежък случай, тъй като става въпрос за щета в особено големи размери.НЕК продължава да губи съдебни дела. Този път срещу снабдителните дружества на регулирания пазар на електроенергия – ЧЕЗ и ЕВН. Тя е завела подобно дело и срещу "Енерго-про", но неговият изход все още не е ясен.Арбитражният съд при Българската търговско-промишлена палата (БТТП) отхвърли предявения през 2014 г. иск от НЕК срещу ЧЕЗ за 10.190 млн. лв. и осъди държавната компания да плати разноските по делото в размер на 310.9 хил. лв. Това стана ясно от съобщение на ЧЕЗ до Българската фондова борса - София. По подобен начин е завършило и арбитражното дело, заведено от НЕК срещу ЕВН, казаха от компанията, обслужваща Югоизточна България. Оттам обаче не пожелаха да посочат каква е била предявената стойност на иска. От "Енерго-про" не успяха да отговорят дали делото срещу тях е приключило.По време на парламентарен контрол през юни енергийният министър Теменужка Петкова съобщи, че НЕК е завела четири арбитражни дела срещу трите доставчика на ток заради дължими от дружествата суми за електрическа енергия. По думите й общата стойност на тези искове е 111.174 млн. лв.Втора голяма слънчева сделка може да стане тази година - търговецът на електроенергия "Енерджи МТ" се е договорил да купи над 20 мегавата соларни паркове чрез придобиването на дружеството "Ес Ер Пи солар България". Цена не е обявена, но активът се оценява на около 33-35 млн. евро. Продавач е американската Sun Еdison, която е в процедура по фалит и разпродава собственост.За сделката се разбра от поискано разрешение от купувача от Комисията за защита на конкуренцията (КЗК). Продаваната компания "Ес Ер Пи солар България" притежава общо седем централи за слънчева енергия чрез свои дъщерни дружества, разположени в различни части на България. Общата им инсталирана мощност надхвърля 20 мегавата, става ясно от регистъра на Агенцията за устойчиво енергийно развитие.В момента компанията се води собственост на регистрираната в Холандия "Силвър Ридж пауър", a крайната компания майка е американската Sun Еdison corp., става ясно от Търговския регистър. През 2012 г. последната изгради най-голямата фотоволтаична централа в България край село Караджалово с мощност 60.4 мегавата, а три месеца след пускането й я продаде на азиатски инвеститори.Комисията за защита на конкуренцията (КЗК) има убедителни доказателства за обявения в началото на седмицата картел между шест от основните вериги бензиностанции - "Шел", "Еко", OMV, "Петрол", "НИС Петрол" и "Лукойл България", и до месеци ще наложи глоби. Това заяви наскоро избраният председател на комисията Юлия Ненкова пред журналисти. Тя не разкри какви конкретно са писмените доказателства, като посочи единствено, че въпросните компании почти всекидневно в определени периоди са съгласували цените помежду си цел да елиминират конкуренцията на пазара. Впоследствие източници на "Капитал" разкриха, че става въпрос за мейли между служители от обвинените в картел дружества, в които са обсъждани какви да бъдат цените на горивата."Някои са били по-активни, други не", допълни тя. Което в превод значи и различна глоба, като максимумът по закон е 10% от оборота. Приходите на заподозрените в картела за миналата година са общо 6 млрд. лв. Решението на КЗК вероятно ще бъде обжалвано пред Върховния административен съд (ВАС), а компаниите ще трябва да платят глобите си едва след неговото потвърждаване от магистратите.Американската компания Tesla Motors и японската корпорация Panasonic са се споразумели да си сътрудничат в производството на слънчеви батерии, съобщи ТАСС, цитирана от Publics.bg. Panasonic ще започне производството на фотоволтаични елементи и модули в завод в Бъфало (щата Ню Йорк) през 2017 г. Tesla Motors пък ще гарантира дългосрочни покупки на тези елементи. В съобщение на сайта на Tesla се посочва, че споразумението ще помогне на компанията по пътя й към бъдещето на устойчивата енергия.По-рано бе обявено, че на 28 октомври Tesla Motors и американският производител на соларни панели SolarCity могат да представят слънчеви батерии от нов тип. Ръководителят на Tesla Motors Илон Мъск обяснява, че става дума за началото на производството на покриви, чиято повърхност ще бъде една слънчева батерия. През август стана известно, че се планира сливане между Tesla и SolarCity.Харватия – "Задар 6". Компанията ще достави 13 турбини общо за 44 мегавата мощност, съобщи компанията. Оборудването ще бъде доставено през първата половина на 2017 г., като се включи в хидроенергийни проекти. Компанията има интерес и към други проекти за възобновяема енергия, е заявил Симоне Роси, старши вицепрезидент на международното звено на групата, цитиран от турски медии.с Националната иранска петролна компания (NIOC) след отпадане на санкциите. Това се казва в официалното съобщение на NIOC. Според условията на сделката BP ще получи доставката от 1 млн. барела през октомври.


description: Европа притиска Афганистан да приема обратно мигрантите под заплаха да забави помощта за развитие на страната

title: ЕС ще депортира афганистанци без бежански статут

maintext:
Брюксел използва заплахата да забави помощта за развитие за Афганистан и накара Кабул да приема нелегалните мигранти
Това споразумение трябва да даде ясен сигнал на една от най-големите мигрантски групи, опитващи се да влязат в ЕС.
Европейската служба за външна дейност
"Общият път напред" идентифицира серия от действия, които ще бъдат спешно взети от ЕС и афганистанското правителство с цел да се създаде скоростен, ефективен и икономичен механизъм за гладък, достоен и методичен процес по връщането на афганистански граждани, които не изпълняват условията за престой в ЕС."Така започва краткият десетстраничен документ , озаглавен "Общ път напред по мигрантските въпроси между Афганистан и ЕС", подписан между(EEAS) и представители на афганистанското правителство в неделя. Зад витиеватите бюрократични фрази се крие простата договорка ЕС да започне да депортира масово афганистанските мигранти, които не са получили бежански или хуманитарен статут в някоя от страните - членки на ЕС. Това е едно дългоочаквано, но и спорно споразумение, което трябва да даде ясен сигнал на една от най-големите мигрантски групи, опитващи се да влязат в ЕС, че портата на "крепост Европа" е затворена за тях. Освен това е и един от първите случаи, в които различните дирекции на Европейската комисия (ЕК) действат в синхрон, за да постигнат обща външнополитическа цел на ЕС.Според договора афганистанските власти се задължават да приемат депортираните от ЕС афганистанци с отказ за статут. Екстрадициите ще се случват с обикновени и чартърни полети от европейски летища, а чартърите ще бъдат организирани от граничната агенция на ЕС Фронтекс. Ще бъде разгледана дори възможността за създаването на специален терминал на летището в Кабул, който да приема полетите с хора, неполучили статут в Европа. През 2015 г. това са били близо 80 хил. души - малко по-малко от половината от 214-те хил. афганистанци, пристигнали в Европа през същата година. Афганистанците са втората най-голяма група хора, които се опитват да получат бежански статут в Европа, а в България тази година са най-голямата. Те обаче имат и един от най-високите проценти на отказ на хуманитарен или бежански статут.Въпреки че документът подчертава, че двете страни се задължават да спазват задълженията си по международните конвенции за правата на човека и бежанците, правозащитни групи от Европа и Афганистан веднага се противопоставиха на сделката. Хориа Мосадик от афганистанския офис на Amnesty International нарича сделката непрозрачна пред Al Jazeera. По нейни думи афганистанските власти виждат в споразумението "отровна чаша, която трябва да изпият в името на бъдещето на нацията". Причината за това е, че страната зависи в огромна степен от помощта за развитие, предоставяна от ЕС - 1.4 млрд. евро за периода 2014 - 2020 г. Повече от 40% от БВП на страната и 2/3 от бюджета ѝ се формират от такива помощи, предоставени от развитите страни.Въпреки че сама по себе си практиката за обвързване на помощта за развитие с миграционната криза е противоречива, Европа я използва все по-често, за да постигне външнополитическите си цели. През септември т.г. изтече меморандум на Съвета на Европа с поверително клеймо, в който става ясно, че ЕС има намерение да обвърже навременното изплащане на помощта за Афганистан на готовността на Кабул да приеме исканията на Брюксел относно екстрадирането на нелегални мигранти. Преди това ЕС си осигури възможността да патрулира либийския бряг наравно с местната брегова охрана и по този начин да спира каналджиите на хора към Европа още в либийски териториални води.Сделката с Турция, която включваше предоставяне на директна хуманитарна помощ за сирийските бежанци на турска територия, е трети пример за това как Европа започва да използва своите политики за помощ за развитие, хуманитарна подкрепа и миграция синхронизирано, за да постигне своите международни цели.


description: И още: Като българското нямане има само в Третия свят; Борисов е най-големият си враг

title: Мнения Daily: Ще се изхарчи ли спестеното до края на годината

maintext:
Изборът стана по-тежък след казуса с избора на генерален секретар на ООН, защото ГЕРБ нямат излишък от популярност или влияние. Машината за гласуване на Цветанов няма да може да преодолее дефицити в личната популярност на Цачева, но може да изправи ГЕРБ в опозиция на всички.
Принизявайки значението на президентската институция и разделението на властите, Борисов отрича базисни ценности. Маргинализирайки ги, той се обръща срещу българската демокрация, като се поставя над или извън нея в някаква авторитарна самодостатъчност ала Ердоган.
Най-голямата му слабост все пак е, че няма собствена експертиза, а това го прави зависим от преценката на други хора. Ако допусне гаф, разчита да го поправи през медиите. Тази формула работи в България при контролирана медийна среда, но не и в света.
Борисов е не само растящо непредсказуем, но и с доказан потенциал за ирационалност като мислене и поведение. Това би могло да се компенсира, ако работеше в мрежа, но системата на управление, която той изгради, е много близка до руския вертикал на властта - всички пътища водят към кабинета и личността му.
Той си мисли, че може да се договори с недосегаемите политици и олигарси, но всички атаки и удари идват от същите кръгове, с които се договаря. Спря реформите, особено в съдебната сфера, за да угоди на кръга около Цацаров и задкулисието. Избягва истинските битки, които един лидер е длъжен да поеме, за да остане изправен и с политически гръбнак, да неутрализира зависимостите, които спират развитието на страната.
Този път слизането на Борисов от власт ще бъде задълго или завинаги. Следващото правителство, дори с участието на ГЕРБ, е много вероятно да има друг премиер. Времето неумолимо тече и взема своето от всеки.
Кумулативният бюджетен излишък от началото на годината продължава да се увеличава и през август, макар и със затихващи темпове. През август салдото отново е положително, но възлиза на едва 37.6 млн. лв. в сравнение с 208 млн. лв. през предходния месец и консолидираните приходи са вторите най-ниски от началото на годината. От една страна, това се дължи на по-ниските приходи от европейски средства, а от друга – на намаляващата събираемост на данъчните приходи. В същото време месечните разходи отново са по-ниски от миналогодишните – с 223 млн. лв., заради продължаващото изоставане на капиталовите разходи (с 267 млн. лв. по-ниски от миналогодишните). Изоставането за осемте месеца на годината (спрямо същия период на 2015 г.) възлиза на 1.6 млрд. лв.Ситуацията с разходите вероятно рязко ще се промени в края на годината заради приетия в края на септември Закон за предоставяне на помощ за изплащане на задължения на НЕК към "Атомстройекспорт". Това би следвало да увеличи разходите по държавния, а оттам и по консолидирания бюджет с размера на отпуснатата помощ. Към 31 декември 2016 г. задължението на НЕК ще възлиза на 646 млн. евро, които включват около 403 млн. евро главница и 243 млн. евро лихви. Тъй като в закона не е разписан точният размер на държавната помощ, на този етап може единствено да се гадае какъв ще е допълнителният бюджетен разход.Тъй като към момента НЕК обжалва размера на дължимите лихви, би следвало бюджетният разход за 2016 г. да включва единствено главницата в размер на малко над 788 млн. лв. С други думи, от 3.3 млрд. лв. излишък към август вече се намериха непредвидени разходи поне за главницата. Предвид и предстоящите президентски избори напълно логично е да се очаква разхлабване на разходната политика в края на годината. Преди няколко месеца премиерът беше намерил употреба на по-доброто изпълнение на бюджета - общински проекти и строеж на автомагистрала "Хемус". Малко по-късно обясни, че няма да се харчат. Управляващите, изглежда, не са определили приоритети, които могат да се финансират с излишъка, а той най-вероятно ще се използва непрозрачно и опортюнистично.Съществува и друга възможност – приключване на годината с излишък, който да бъде спестен и използван за попълване на фискалния резерв, чието ниво в момента се дължи в по-голяма степен на набраните от държавата заемни средства. За целта управляващите могат да предложат актуализация на бюджета, така че от планиран дефицит в размер на 1.8 млрд. лв. (и очакван 1.7 млрд. лв.) прогнозното бюджетно салдо в края на 2016 г. да бъде положително - например с около 400 млн. лв.Подобна актуализация на бюджета не е законово задължителна за отпускането на държавната помощ, но е логична от гледна точка на прозрачното управление на публичните средства. И би следвало в години с по-добро от очакваното изпълнение да се гласуват по-малко разходи. По този начин още преди края на годината би била ясна употребата на спестените бюджетни разходи.Прозрачното и стабилно управление на публичните финанси, включително актуализация с излишък, обаче изглежда все по-малко вероятно, след като само преди дни бяха обещани допълнителни разходи за образование през 2017 г. Възнагражденията в сектора наистина са ниски, но увеличението им само по себе си нито ще повиши удовлетвореността на учителите, нито ще подобри качеството на образованието. Подобни стъпки следва да са част от дългосрочна реформа, от която по-високите заплати са само един от елементите за постигане на по-високо качество на образованието и по-добрата му връзка с реалния сектор.Именно такива политически ходове по-скоро обезкуражават надеждите, че изпълнението на бюджета през 2016 г. ще изненада приятно. След като просто продължават да се наливат повече пари в нереформирани сектори, по-скоро може да се очаква, че в края на годината ще бъде намерена употреба на по-доброто от очакваното изпълнение на бюджета, както досега.От коментар на Веселин Желев, jelev.infoАко имате свободна ръка, турете си я на сърцето и кажете: пука ли ви, че нямаме генерален секретар на ООН? Това да ни е нямането, с мед да го полееш. Като българското нямане няма никъде в Европа. Има само в Третия свят. Производителност на труда нямаме. Конкурентоспобност нямаме. Енергийна ефективност нямаме. Доходи нямаме. Покупателна способност нямаме. Правосъдие нямаме. Сигурност нямаме (кеф ти социална, кеф ти национална). Здравеопазване нямаме. Образование нямаме. Енергетика нямаме. Армия нямаме. Пари нямаме. Раждаемост нямаме. И никой не иска оставката на правителството за нито едно от тези нямания. Тях ще ги понесем. Ама без генерален секретар на ООН не можем. Човек за едната чест живей, както казал Рачко Пръдлето. И за едното красно име. Българин да се наричам и да съм генерален, мама му стараПрав беше Негово величество, като казваше, че трябва да гледаме положително. Другите имаха по един кандидат, а ние – две кандидатки. По една – за всяко полукълбо. И двете – източноевропейки. И двете – жени. А те подло избраха западноевропейски мъж. Напук на равенството на половете. Напук на географския баланс. Напук на историческата справедливост. Но, както вече отбелязах, животът по принцип е несправедлив и от това следва социализмът. Важното е, че ние показахме, че можем. А те показаха само, че не искат. Да си го носят сега португалския социалист на рамо. Ние ще продължаваме да управляваме хем световното културно наследство, хем парите и кадрите на Европейския съюз. А той ще моли тия, дето го избраха, за мир в Сирия.От коментар на Илиян Василев за "Клуб Z"Само пълен наивник може да смята, че като издигнеш в последния момент кандидата си за президент, ще спестиш и на него, и на партията си атаки. Напротив - ранно издигнатите кандидатури имат това предимство, че получават закалка "в боя" и дори и най-яростните атаки с времето губят силата си и влиянието си върху избирателите. Могат да се внесат корекции, да се изработят контрастратегии и да се покрие с "тефлон" публичният имидж на кандидата така, че дори късни мини да не могат да му навредят.


description: Зам.-председателят на парламента Димитър Главчев ще поеме функциите на Цецка Цачева като председател на Народното събрание по време на предизборната кампания; Нарушенията на правата на потребителите намаляват, отчете Комисията за защита на потребителите; Месец преди края на кампанията са приети над 223 хиляди заявления за целева помощ за отопление; Рушащият се мост на Колю Фичето край Бяла ще бъде почетен с монета; Естония избра за пръв път жена за президент

title: Вечерни новини: 3 октомври

maintext:
Рушащият се мост на Колю Фичето край Бяла ще бъде почетен с монета
© Анна Христова
250 лв. еднократна помощ са получили към края на септември 37 000 семейства на първокласници за над 38 хил. деца, съобщиха от Агенцията по социално подпомагане. Подадените заявления за отпускане на еднократната помощ за ученици, записани в първи клас, са над 42 хил. Отказите са 603, останалите се обработват.
Димитър Маргаритов
Димитър Главчев
Кристалина Георгиева
Българският дипломат и бивш вицепрезидент на Световната банка изтъкна обаче
"Ясно определям посоките. Гледам напред с яснота. Умея да убеждавам. Имам своите разбирания и мога да убеждавам хората в тях. Имам сериозни управленски умения и съм доказала, че колкото и да е трудна дадена задача, мога да я изпълня докрай", увери Георгиева.
Защитникът на Георги Илиев - Явор Нотев, смята, че трябва да се предприемат мерки, които да намалят тенденцията в последните месеци мотористите да загиват под автомобили, като добави, че според него в тези действия отговорност трябва да имат и двете страни – и автомобилистите, и мотористите.
Рушащият се мост на Колю Фичето край Бяла ще бъде почетен със сребърна възпоменателна монета догодина, когато се навършват 150 години от построяването му. Монетата е една от общо пет възпоменателни монети в календара на Българската народна банка за 2017 г., за идейните проекти на които е обявен конкурс, се вижда от сайта на институцията. Монетата ще е с номинал 10 лв. и ще бъде пусната през ноември 2017 г. Мостът на Колю Фичето има спешна нужда от реконструкция, за която са необходими около 2 млн. лв. Мостът е паметник на културата с национално значение, но не е ремонтиран през последните 40 години. Община Бяла се надява да получи финансиране по програмата "Региони в растеж". От пролетта е разкрита и дарителска сметка, но в нея били събрани едва 6000 лв. според БНТ.съобщиха от Агенцията за социално подпомагане. Подадените заявления са за отпускане на енергийни помощи от началото на кампанията - 1 юлидо края на септември. Издадени са 166 343 заповеди за отпускане на помощта, отказите са 26 714. Целевата помощ се отпуска за период от пет месеца - 1 ноември 2016 г. до 31 март 2017 г. Месечният размер на помощта е 72.20 лева, или общо за петте месеца 361 лева. Изплащането за месеците ноември и декември 2016 г. се извършва не по-късно от края на месеца, следващ месеца на издаване на заповедта, с която е отпусната помощта. До 31 януари 2017 г. ще се извърши втори транш на плащането - за месеците януари, февруари и март.Това коментира във Варна председателят на Комисията за защита на потребителите (КЗП) Димитър Маргаритов, предаде БТА. Той обясни, че ако в предишните години нарушенията са установявани при около 10% от проверките, сега те са около 7-8%. Най-честите нарушения са свързани с несъответствие на обещаното с това, което се получава на място, каза още той. Според Маргаритов с множеството проверки на комисията тя се е погрижила туристическият сезон да е по-спокоен. Той припомни, че от тази година е в сила новата наредба за категоризация на туристическите обекти и проверките на КЗП са били много по-подробни и задълбочени и това е дало резултат.Самата Цачева си пуска неплатен отпуск като шеф на парламента, след като ГЕРБ официално я издигна за кандидат за президент. Шефът на предизборния щаб на ГЕРБ Цветан Цветанов в понеделник регистрира двойката на ГЕРБ, която се е запътила към "Дондуков" 2 - Цецка Цачева и вицеадмирал Пламен Манушев, в Централната избирателна комисия. Цветанов се спряга като бъдещ заместник на Цачева начело на парламента, той обаче засега е категоричен, че не желае да оглавява парламента, защото това би попречило на работата му в структурите на ГЕРБ.заяви в интервю за "Асошиейтед прес", че да стане първият ръководител на организацията от Източна Европа и първата жена на този най-висш дипломатически пост в света би показало всеобхватността и универсалността на Обединените нации, предаде БТА.преди изслушването й пред Общото събрание на ООН, че най-голямо значение имат нейните умения и решимост, които ще приложи на този пост.по делото за смъртта на Юлиян Георгиев, син на шефа на ДАНС, съобщи БНР. През април 2014 година Илиев прави завой на "Симеоновско шосе" в момента, в който Юлиян Георгиев кара мотор. Двамата се удрят, а момчето почива. Георгиев е карал с близо 120 километра, като в хода на процеса беше установено, че не е имал право да управлява такъв мотор. Наложената му присъда съвпада с поисканата от прокуратурата. Според адвоката на семейството на загиналото момче Христо Христов изпитателният срок е трябвало да бъде максималният петгодишен, за да има и превантивен ефект това наказание. Все още не е ясно дали присъдата ще бъде обжалвана. За това или за протест от прокуратурата страните имат две седмици.Добивът на петрол в Иран преодоля прага от 4 милиона барела дневно, съобщи в понеделник за агенция IRNA ръководителят на Иранската национална петролна компания Али Кардор. "В момента ни се оказва натиск по въпроса за обемите на петролния добив. Въпреки това обаче въпреки сложните и напрегнатите преговори успяхме да покрием 4-милионния праг на производството", подчерта той. През юни-юли бе съобщено, че Иран добива 3.6-3.8 милиона барела на ден. Тогава министърът на енергетиката Биджан Намдар Зангане заяви, че ислямската република няма да участва в преговорите по замразяване на добива, докато не достигне предсанкционното равнище от 4-4.2 милиона барела дневно. На неотдавнашния Международен енергиен форум в Алжир иранският министър обяви, че страната му няма да ограничава производството и възнамерява да си възстанови предишните 13 процента от общия обем в ОПЕК.Петима мъже се явиха пред военен съд в Москва, обвинени във връзка с убийството на руския опозиционен лидер Борис Немцов, който беше застрелян близо до Кремъл през февруари миналата година. Но делото започва, без да е изяснено кой е поръчителят, без да е открито оръжието на престъплението и никой от обвиняемите не се признава за виновен. Предполагаемият стрелец Заур Дадаев е бил войник в Чечения по това време. Обвиненията срещу останалите обвиняеми, братята Анзор и Шадид Губашеви, Тамерлан Ескерханов и Хамзат Бахаев, варират от нелегално набавяне на огнестрелно оръжие до участие в поръчково убийство, извършено от организирана група. Както се твърди, в началната фаза на разследването Дадаев е признал, че е убил Немцов заради обида срещу исляма и чеченския лидер Рамзан Кадиров, но по-късно е оттеглил самопризнанията си.Представителката на Естония в Европейската сметна палата Керсти Калюлайд стана новият президент на Естония. За кандидатурата й гласуваха 81 депутати в 101-местния парламент при необходими 68, а против гласуваха 17 депутати. Калюлайд беше единственият кандидат на гласуването в понеделник. Още на стадий регистрация кандидатурата й подкрепиха 90 от депутатите. Керсти Калюлайд е родена на 30 декември 1969 г. Завършила е биология и има магистратура по бизнес администрация. От 2004 г. е член на Европейската сметна палата. Тя има широк професионален опит - работила е за банка и за електрическа компания. От 1999 до 2002 г. е била икономически съветник на премиера Март Лаар. От 2012 г. е председател на съвета на Университета на Тарту. Новата президентка е омъжена, майка на четири деца. Две от децата й са от предишен брак и са вече пълнолетни. Калюлайд има и внуци. Новият президент ще бъде четвъртият в най-новата история на Естония и ще встъпи в длъжност на 10 октомври.Технологичният гигант Samsung започна отново продажбите на най-новия си смартфон Galaxy Note 7 в Южна Корея, както беше обещал, съобщава DPA. Компанията рестартира и рекламната кампания за устройството и обещава 50% отстъпка за всички бъдещи ремонти на дисплеите. Офертата важи само за устройствата, купени от Южна Корея. Смартфонът вече се продава в САЩ, а продажбите в Европа се очаква да започнат до края на ноември. Това е поредната стъпка на Samsung в опита да разреши проблемите след скандала с Galaxy Note 7. Проблемите започнаха още през август, когато малко след пускането на пазара на 19 август първите собственици се оплакаха от прегряващи батерии и самозапалващи се устройства. Това доведе до обявяването на световна програма за замяна на над 2 млн. устройства, като само тази операция може да струва на южнокорейската компания до 1 млрд. долара.Nestlé и R&R финализираха сделката по създаването на Froneri – ново съвместно предприятие за производство на сладолед, замразени храни, охладено мляко и млечни продукти. Двете компании имат равни дялове в собствения капитал на съвместното предприятие. С годишни продажби от 2.6 млрд. евро Froneri ще оперира в 22 страни и ще има около 15 хил. души персонал. Изпълнителен директор на Froneri е Ибрахим Наджафи, бивш главен изпълнителен директор на R&R. Централният офис на "Фронери България" ЕООД ще се намира в София, а досегашната фабрика за сладолед на Nestlé във Варна ще продължи да оперира, вече като Froneri. В компанията ще работят близо 240 служители, разпределени в София, Варна и цялата страна.Google работи с финансов съветник над потенциална оферта за Twitter, докато социалната платформа продължава да проучва своята продажба. Това съобщава Bloomberg, като се позовава на запознат източник. Google е наела инвестиционната банка Lazard, но това не показва задължително намерението й да подаде оферта за Twitter. Но този ход показва, че все пак оценява възможността срещу други потенциални участници в търга, включително Walt Disney и Salesforce. Джина Силияно, говорител на Google, e отказала да коментира темата, а говорител на Lazard не е бил открит за коментар. По-рано през годината Twitter нае Goldman Sachs и Allen & Co. да оценят потенциалните предложения на кандидат-купувачите, след като получи оферта от Salesforce, твърдят източници, запознати със случващото се. Компанията, която е се бори със застой на потребителския растеж в продължение на повече от година, се опитва да промени своя облик, като се фокусира върху видеото и събитията на живо.Henderson Global и Janus Capital Group се сливат, като по този начин създават компания за управление на парични средства в размер на 320 млрд. долара, съобщава Bloomberg. Със сделката двете компании се опитват да съживят ръста на активите си и печалбата. Новата компания ще се нарича Janus Henderson Global Investors, която ще има пазарна капитализация около 6 млрд. долара, съобщиха базираните в Денвър и Лондон фирми в изявление. Японската застрахователна компания Dai-ichi Life Holdings възнамерява да увеличи дела си в новата компания до поне 15%, се посочва още в съобщението. Очаква се сделката да приключи през второто тримесечие на 2017 г., а новата компания ще бъде базирана във Великобритания.


description: Центърът за защита на правата в здравеопазването ще го обжалва и в Европейския съд

title: Въвеждането на пръстов отпечатък в болниците е незаконно

maintext:
Д-р Стойчо Кацаров смята, че сканирането на пръстови отпечатъци в болницата противоречи на европейски директиви и на българсикя закон.
© КРАСИМИР ЮСКЕСЕЛИЕВ
Въвеждането на пръстов отпечатък за лечение в болница от 1 ноември е напълно незаконно и отсъства не само от Закона за здравното осигуряване, но и от европейските директиви за защита на личните данни и затова ще бъде обжалвано и в Европейския съд за правата на човека. Това съобщи д-р Стойчо Кацаров, председател на Центъра за защита на правата в здравеопазването, по време на конференция на Националното сдружение на частните болници. Центърът и сдружението обжалват в съда наредбата и решението на надзорния съвет на касата, с които се въвежда чекирането с пръст. Кацаров допълни още, че задължението ще бъде обжалвано и Европейския съд. Според европейската директива отпечатъци се събират само за да се защитят жизненоважни права на пациентите или ако самите пациенти са решили да ги направят публично достояние. Както вече стана ясно, пациентите могат да откажат да предоставят пръстовите си отпечатъци и според решение на Комисията за защита на личните данни могат да се чекират с лична карта или с персоналния си код за плащане на данъци.Според Кацаров трябва да има система за идентификация на пациентите при ползване на здравни услуги, но никъде в закона не е записано, че това трябва да става точно с пръстов отпечатък. "Ако загубя банковата си карта, банката ще я блокира и ще ми издаде нова. Ако някой обаче открадне вашия пръстов отпечатък, той няма как да бъде блокиран и да се издаде друг. Освен всичко друго е малко унизително да се прави подобна идентификация", коментира Кацаров.Той допълни още, че в самия закон никъде не е записано, че трябва да се въведе с наредба или решение, и че очаква Върховният административен съд да ги обяви за незаконни.Според Кацаров с въвеждането на чекиране с пръсти трябва да се премахнат лимитите за лечение в болниците, тъй като здравният министър твърдеше, че това става, защото няма контролни механизми дали пациентът е в клиниката."Това сканиране няма да промени нищо в болничната помощ. Би могло обаче да се помисли за промяна в извънболничните услуги", каза Кацаров. Според него, ако пациентите се идентифицират при всеки преглед, трябва да се смени заплащането на личните лекари и специалистите. В момента те получават средства за всеки записан в листата, а за основната си дейност - прегледите, почти не получават заплащане.Системата трябва да се обърне и лекарите да получават пари за прегледан пациент, а не на всеки записан, смята Кацаров.


description: Няколко ключови индикатора, които описват ръста и тенденциите в индустрията

title: Устойчив ли е ръстът на IT сектора в България

maintext: Едва ли в България скоро ще има друг сектор, който да публикува обяви за работа с по 10 хиляди лв. месечна заплата. Както и да се разрасне и да наложи стандарти на работа и условия, подобно на информационните технологии.За по-малко от десетилетие отрасълът стана най-атрактивният за младите и способните и е една от основните надежди страната ни да забави хроничния отлив на човешки капитал. Онези, които днес обмислят дали си струва да инвестират в обучение и образование в сферата на информационнит...


description: RECMA: MediaS Com е медийната агенция с най-висок оборот за 2015 г., "Девин" има нов бранд мениджър, AT&T придоби Timer Warner в сделката на годината, а Goldman Sachs търсят служители през реклами в Spotify

title: Седмичен бюлетин за маркетинг и реклама (25 октомври)

maintext:
Българската агенция MediaS Com оглавява класацията на международната изследователска компания РЕКМА (RECMA) за най-големите медийни агенции в България на база общ оборот през 2015 г. Пълният оборот на компанията за този период се равнява на 40 млн. евро, което е с 8% увеличение спрямо 2014 г.
Методологията на класиране включва анализ на изпратените клиенти от агенциите, като данните са допълнително сверени с рекламния мониторинг за 2015 г. Освен това от РЕКМА са модифицирали някои от показателите, за да постигнат по-реалистичнен коефициент между приходите на агенциите и броя на служителите им. Този коефициент е и в основата на изготвянето на класацията. За нейна база изследователската компания приема, че съотношението на общите приходи в млн. евро на всички класирани спрямо общия брой на служителите е равен на единица.
През 2015 г. MediaS Com все още работят като филиал на международната медийна агенция Starcom. Тази година обаче Starcom стана част от единната група Publicis One и MediaS Com оперира изцяло индивидуално на пазара. "Ръстът в представените данни се дължи най-вече на положителното раздвижване на медийния пазар и увеличените активности на клиентите. Вече наблюдаваме инфлация, има запълване на телевизионните канали, което довежда до ръст на цените и съответно бюджетите. Тази година очакваме още по-голям ръст", коментира пред "Капитал" Александър Гагов, заместник-управител на MediaS Com. На второ място в класацията на РЕКМА се нарежда BBDO Media Direction с общ оборот за 2015 г. в размер на 32 млн. евро, следвана от медийната агенция Carat, част от групата на Dentsu Aegis Network с общ оборот от 29 млн. евро.
Цветомира Вачева
Цветомира Вачева ще отговаря за цялостното представяне на марката "DEVIN Изворна" и позиционирането й на пазара, в това число и чрез дигиталното й присъствие в социалните мрежи, както и за рекламните кампании и промоционалните активности на бранда. Вачева се присъединява към екипа на "Девин" след четири години във "Фикосота", където е била глобален бранд мениджър и е отговаряла за три от основните марки на компанията – Pufies, Milde и Emeka.
През юни за трета поредна година Българската асоциация на рекламодателите (БАР) награди компаниите с най-иновативни и впечатляващи маркетингови стратегии в конкурса BAAwards. Финалистите в тазгодишното издание бяха 16 проекта, а от тях бяха наградени кампании на Coca-Cola, "Мобилтел", "Пощенска банка", "Белла", "Загорка", "Девин", FOX International Channels България и pCloud. За да представят по-обстойно проектите на рекламодателите победители, организаторите на конкурса за първи път събират на едно място техните презентации под името "BAAwards 2016 Know-How".
В сайта на събитието
всеки може да се запознае подробно с кампаниите на победителите, изпълнението им и резултатите от тях. Целта на онлайн изданието "BAAwards 2016 Know-How" е да бъдат споделени с широката аудитория опитът и уменията на някои от най-големите рекламодатели в България. "Убедени сме, че постиженията на победителите в BAAwards 2016 ще станат пример и вдъхновение за развитието на сектора. Пример, който трябва да се споделя, за да донесе максимална полза за цялата професионална общност." коментира за медиите Росен Мисов, изпълнителен директор на БАР.
По традиция с наближаването на изборите партиите се превръщат в един от основните рекламодатели на медиите. Петнадесет дни след старта на кампанията за президентските избори кандидатите за "Дондуков" 2 вече са изминали половината от пътя за агитиране на избирателите. За този период те са похарчили малко над един милион лева за политическа реклама в медиите. За сравнение - търговската верига "Кауфланд България" е инвестирала 1.3 млн. лв. в телевизионна реклама през първите шест месеца на тази година. Изчислението за инвестициите на кандидатпрезидентските двойки в реклама е на базата на публикуваните до момента договори на интернет страниците на телевизии, радиостанции, печатни и онлайн медии, актуални към 20 октомври. В края на кампанията сумата със сигурност ще бъде различна и значително по-висока. От щабовете на кандидатите коментираха пред "Капитал", че най-активната фаза на кампанията обикновено е в седмицата преди вота.
Повече по темата може да прочетете
тук
Фотограф: В© Dado Ruvic / Reuters
Интернет гигантът започна международна рекламна кампания на услугата си за видео на живо. Целта й е да покаже на потребителите на платформата какво представлява Facebook Live и как да го използват. Идеята и рекламната стратегия са измислени изцяло от креативния екип на Facebooк или т. нар. The Factory. За момента е ясно, че ще бъде лансирана в САЩ и във Великобритания. В основата на кампанията са реални видео публикации на живо на потребители, като всяка една от тях е с продължителност от около 15 секунди. Това е първият етап от кампанията и освен реклама във Facebook ще се развие и в телевизионни спотове. След като хората видят резултатите и проявят интерес към Facebook Live ще започне и вторият етап от кампанията, като плановете са това да се случи в началото на ноември. Той ще бъде с образователна цел, а именно какво трябва да направят потребителите, за да използват услугата и къдете се намира тя в мобилното приложение. Освен видео, вторият етап от кампанията ще включва и външна реклама.
Повече
тук
Фотограф: Seventeen
Платформата, собственост на Facebook, заедно с младежкото списание Seventeen и групата Hearst Magazine Digital Media, започват съвместна инициатива за подкрепа на психически нестабилни хора, склонни към самонараняване. Instagram разработва специален инструмент, чрез който потребителите да могат да изпращат съобщения до социалната плафрома за всеки потребител, за който имат съмнение, че е в депресия и може да си навреди. Това би могло да се разбере, както през личните публикации и хаштагове, така и през тези, които харесва или търси. Когато приложението засече подобно поведение, изпраща съобщение на потребителя, предлагайки възможност за професионална помощ, кратък наръчник с полезни съвети и връзка с приятел, който би могъл да му помогне. Паралено Instagram, Seventeen и Hearst Magazine Digital Media се обединяват около кампания с мото "Перфектният Аз" (Perfectly Me), която цели да мотивира хората да харесват себе си, телата си и да имат самочувствие.
Повече
тук
Американският телеком AT&T се трансформира в медиен гигант с покупката на Time Warner в рекордна сделка за 85.4 млрд. долара. Покупката дава на мобилния и телевизионен доставчик съдържание, а за медийната компания носи сигурност при спадащи постъпления от реклами и приходи от телевизионни такси. Най-голямото сливане в света за годината има и български ъгъл - сменя се контролът над най-голямата телевизия тук - bTV, която сега е част от Time Warner. AT&T няма бизнес извън САЩ и затова не е ясно дали след приключването на сделката няма да се раздели с някои от активите си отвъд океана. Дори и да има решение за продажба, промяната няма да е моментална, тъй като гигантското сливане се очаква да приключи в края на следващата година.
Повече по темата може да прочетете
тук
Фотограф: В© Brendan Mcdermid / Reuters
Телевизионният гигант инвестира нови 200 млн. долара в американската онлайн медия BuzzFeed. Така сравнително младата компания вече се оценява на стойност 1.7 млрд. долара. Това се случва няколко месеца след като стана ясно, че BuzzFeed не успя да изпълни планираните финансови резултати за 2015 г. Нещо повече, те бяха с 20% по-ниски от заложените, което накара компанията да свие прогнозите си за тази година. Според специалисти повторната голяма инвестиция от страна на Comcast доказва отново, че гигантът се стреми да навлезе силно в дигиталното пространство, достигайки по-младата аудитория. В средата на миналата година компанията инвестира първите 200 млн. долара в BuzzFeed, като паралелно насочи и други 200 млн. долара във VoxMedia,, собственик на сайтовете The Verge и Vox.com.
Повече
тук
В продължение на 30 дни Financial Times проведе експеримент за нагласите на онлайн читателите относно блокирането на рекламно съдържание. Проучването е направено сред 15 хил. абонати на изданието, всички с инсталирани програми за блокиране на реклами. На някои от тях изпратили съобщение, в което ги молят да ги изключат, като без значение от решението им те получават пълен достъп до статиите, а на други дали частичен достъп до публикациите. На третата група читатели пък директно забранили достъпа до цялото съдържание на FT. Резултатите от проучването показали, че около 40% от първата група потребители са склонни да си изключат програмата по собствено желание, 47% от втората са склонни да продължат, виждайки рекламите и близо 70% от тези с изцяло забранен достъп са избрали да изключат софтуера за блокиране на реклами. Според FT тези резултати потвържават, че читателите им разбират стойността на рекламите и приемат, че са източник на приходи, който спомага за правенето на качествена журналистика.
Повече
тук
Чрез рекламите в Spotify американската инвестиционна банка цели да достигне т. нар. millennials потребители, или хората на възраст между 15 и 35 години, които биха имали интерес да работят в компанията. Рекламите за набиране на служители са лансирани в САЩ и Великобритания и представляват 30 - секунден спот, в който се представят някои от свободните позиции. Ако потребителите проявят интерес след това могат да отговорят и на 14 въпроса, подготвени от Goldman Sachs, които биха определили за кое звено на компанията са най-подходящи спрямо уменията и интересите им. Това не е първият път, в който инвестиционната банка цели да достигне младите потребители. Преди една година компанията рекламира свободни позиции и в Snapchat, достигайки до потребителите през колежански канали.
Повече
тук
Застрахователната компания започва процес по ребрандирането си, като една от първите промени е смяна на логото и по-семпъл дизайн, а анимационният герой Снупи вече няма да бъде част от него. Това се случва малко след като MetLife смени криейтив агенцията си на глобално ниво и започна работа с Argonaut. Новото мото на компанията ще бъде "MetLife. Навигираме живота заедно" (MetLife. Navigating life together), като то предава и посланието на новата посока за бизнес развитие, към която се е ориентирала компанията. Цялостното ребрандиране на MetLife ще бъде факт официално през следващата година и ще бъде представено основно чрез телевизионни спотове.
Повече
тук
обяви
вакантна позиция за
.
Ако искате да получавате информация за най-важното от сектора на маркетинга, рекламата и PR-а, може да се абонирате за седмичния ни е-бюлетин тук *Информация за корпоративни новини, кампании, предстоящи събития и свободни позиции в областта на PR, маркетинг и реклама можете да изпращате на редакционния ни e-mail: media@capital.bg


description: Възможност за работа в нашия екип

title: "Капитал" търси редактор Потребителски финанси

maintext:
Да не се отлага за поредна годината новата формула на такса смет е едно от основните искания на бизнеса по отношение на данъчните закони; Апелативният съд в Пловдив върна на работа кмета на Перущица Ради Минчев; Граждани откриха, че са се "подписали", без да знаят, в списъци на партии и комитети; ЕК закри наказателна процедура срещу България в областта на околната среда; Бившата шефка на Наказателното отделение на Софийския градски съд (СГС) Петя Крънчева бе наказана с 15% намаление на заплатата;Патрулките ще бъдат оборудвани с принтери; Мигранти тръгнаха на протестен поход от Белград към Унгария
4 окт 2016, 2491 прочитания


description: Мардик Папазян и Любомир Велков са обвинени за това, че през 2007 година са ощетили Националната електрическа компания (НЕК) със 77 милиона евро при...

title: Прокуратурата обвини двама бивши шефове на НЕК заради проекта "Белене"

maintext:
Мардик Папазян и Любомир Велков са обвинени за това, че през 2007 година са ощетили Националната електрическа компания (НЕК) със 77 милиона евро при продажбата на старото оборудване за АЕЦ "Белене" на руската "Атомстройекспорт". Двамата са с мерки за неотклонение "подписка".
Софийската градска прокуратура
Тезата на повдигнатото в петък обвинение оте, че двамата бивши изпълнителни директори не са поискали цената на оборудването да бъде определена от лицензиран оценител. Освен това те са сключили сделката, без да получат разрешение от принципала - Министерство на енергетиката. От прокуратурата съобщават още, че в следващите седмици ще бъдат повдигнати и други обвинения на виновни длъжностни лица свързани с проекта "Белене".


description: Регулаторът обяви, че е получил подкрепа от бизнеса за повишаване на таксите

title: КФН ще търси независимост от държавния бюджет

maintext:
Председателят на КФН Карина Караиванова обяви, че се работи и в посока за стимулиране на борсата
© НАДЕЖДА ЧИПЕВА
Засега не е ясно как и кои такси ще бъдат повишени.
Комисията за финансов надзор повече няма да разчита на субсидии от републиканския бюджет, а ще се издържа изцяло от такси от поднадзорните лица. Това обяви новият ръководител на финансовия регулатор Карина Караиванова на среща с медиите вчера."Приключиха нашите разговори с индустрията и с бизнеса. Те са готови да ни подкрепят в тази наша инициатива да се финансираме от надзорни такси", заяви тя, цитирана от investor.bg. Целта е регулаторът да стане напълно независим от държавното управление и занапред да не трябва да разчита на средства, определени от финансовия министър. Това обаче означава, че комисията трябва да си осигури допълнителни приходи, което може да стане от по-високи такси. Засега обаче няма никакви подробности кои такси и за кой ще бъдат повишени. КФН регулира пенсионните фондове, застрахователи, публични компании, инвестиционни посредници и всички други участници на капиталовия пазар. В края на 2010 г. идеята на предшественика й Стоян Мавродиев да повиши таксите двойно срещнаха сериозна съпротива от бранша и той оттегли проекта.Сега обаче подкрепа има и от държавата - в края на септември източници от финансовото министерство потвърдиха това пред "Капитал", като единственото условие за даване на съгласието бе регулаторът и поднадзорните лица да постигнат съгласие за промяната. През миналата година бюджетът на КФН беше около 10 млн. лв., половината от който идваше от такси, около 2 млн. лв. от глоби и малко над 3 млн. лв. чрез трансфер от републиканския бюджет. Според първоначалния план на реформата приходите от глоби вече няма да са част от бюджета на КФН, а ще се пренасочват към републиканския бюджет, тоест КФН трябва да намери начин да осигури 5 млн. лв. от дейността си."Финализираме нашия процес по законодателна инициатива, която, за да стане факт, трябва да бъде одобрена окончателно от парламента", e добавила още Караиванова, но не е посочила новия източник на доход."Процесът по оценката на балансите на застрахователите и пенсионните дружества е в такъв вид, че от наша гледна точка не би следвало да поражда въпроси по отношение на резултатите, които ще бъдат известни до края на годината", коментира още Караиванова. Председателят на КФН е добавила, че днес (сряда) ще бъде публикуван окончателният списък на компаниите, които ще извършват независимата оценка. "Този списък е в резултат на сключените договори между проверяващите и компаниите, които ще бъдат проверявани", е подчертала тя.Друга тема, която Караиванова засегна на срещата с медиите, е работата на Комисията за насърчаване и стимулиране на развитието на капиталовия пазар. Тя посочи, че там следващата седмица предстоят добри новини."Има обединение на усилията, не само от страна на комисия, борса и депозитар, но и от всички заинтересовани страни. Има съживяване на пазара и резултатите са много добри. Нещо, което не е наблюдавано поне през изминалите две години", е посочила Караиванова.


description: Nikkei 225 се покачва с близо половин процент. Акциите на J.Front Retailing поскъпнаха най-силно. Емисията на холдинга за търговия на дребно отчете...

title: Трета поредна сесия на ръст при японските акции

maintext:
Nikkei 225 се покачва с близо половин процент. Акциите на J.Front Retailing поскъпнаха най-силно. Емисията на холдинга за търговия на дребно отчете поскъпване от 6.45%, а с 6.25% повишиха цената си книжата на Hitachi.
Wall Street затвори за втора поредна сесия с понижение. Dow Jones загуби близо половин процент, а с толкова се понижи и S&P 500, поведен надолу от суровинните акции. Nasdaq Composite затвори 0.21% надолу.
Информацицията е актуална към 08:40ч.


description: Или докога Airbnb ще продължава да се бори с различните градове и регулации

title: Моята къща (не) е твоята къща

maintext:
Немалко нюйоркчани се събраха на протест в защита на Airbnb.
© Reuters
Засега градовете са в процес на измисляне на собствени регулации. Концепция на национално ниво липсва.
Обичате адреналина, искате да настроите срещу себе си кметове, хотелиери и таксиметрови шофьори и да водите съдебни дела в различни държави по света? Тогава може да си направите сайт за споделени услуги. Airbnb например тези дни влезе в поредна съдебна битка, този път с щата Ню Йорк. И надеждата е, че тя може да покаже изход за останалите дела, с които Airbnb се опитва да защити бизнес модела си.Колкото повече се разраства компанията (чиято стойност в момента се оценява на между 25 и 30 млрд. евро), толкова повече се увеличават и проблемите й. Почти всяка седмица нов град обявява свои мерки за регулиране на дейността й. Същото важи и за Uber. И докато никой не отрича иновативността и бъдещето на компаниите за споделени услуги, измислянето на точните регулации за тях остава трудно. Засега резултатът е объркващо различни правила във всеки град. Плюс това въвеждането на регулации на хартия може да е лесно, но не и успешното им прилагане, когато са "на парче". За това очевидно е нужно и сътрудничеството на самата Airbnb, което тя вече е готова да окаже, но все още не успява да убеди властите.Засега предложенията на различни експерти и компании варират около това местните власти да могат да ограничават броя на наемодателите и да имат достъп до част от данните на потребителите на Airbnb. Друг по-революционен вариант би бил отстъпването на регулиращата дейност на специални компании, които да проследяват данните на потребителите, които ползват тези платформи и да събират данъци. Но все още по-мащабните концепции за регулиране са само на идеен етап.Преди седмица губернаторът на щата Ню Йорк Андрю Куомо подписа закон, според който хората, които нарушават забраната за краткосрочно наемане (до 30 дни) на цели апартаменти, ще бъдат сериозно глобявани. А това това е основният тип наемодатели в Airbnb. Компанията не закъсня и заведе дело срещу щата с мотива, че не може да контролира всичките си потребители. Airbnb води дела още срещу Сан Франциско и Санта Моника, но може да се поздрави вече с победа в Анахайм.Новото в случая с Ню Йорк е, че Airbnb сама предлага промени на модела си. Например задължение на компанията да осигурява, че всеки потребител ще отдава под наем само една собственост, като ангажиментът касае засега само Ню Йорк и Сан Франциско. Според Airbnb 95% от наемодателите в Ню Йорк вече отговарят на това условие. Второто предложение е компанията да изпраща на властите информация за новите си потребители и да попълва регистрацията им като наемодатели в съответните служби вместо тях. Airbnb е съгласна и да се включи задължение за поддържане на общите части на сградите, където се дават под наем апартаменти чрез нейното посредничество. Финансирането може да дойде от данъците, които се събират от наемодателите. Властите на Ню Йорк обаче отвърнаха, че това ще означава превръщане на наемодателите в хотелиери и ще е таксуване на нелегална дейност. Застраховки и гореща телефонна линия за оплаквания на съседи пък трябва да служат за защита срещу лоши квартиранти. Последното предложение е Airbnb да събира данъците и да ги плаща на градовете в щата. В момента на теория това трябва да се извършва от наемодателите.Въпреки отстъпките компанията не се споразумя с Ню Йорк, а резултатът от делото може би ще даде модел за регулации, който ще се ползва и от други градове. Обвиненията срещу Airbnb се въртят около това, че потребителите се превръщат в нелегални хотелиери, като отдават повече от една собственост под наем и не плащат данъци. Много от градовете смятат, че заради Airbnb спада предлагането на апартаменти за постоянен наем, което е в ущърб на местните жители, както и че се повишават цените и наемите на имотите. Самият хотелиерски бизнес също е настръхнал, защото подлежи на доста по-строг режим - държавна категоризация, проверки, стандарти за сигурност и хигиена, достъп на хора с увреждания, плащане на разходи за персонал и др. Въпросът, на който регулаторите предстои да отговорят, е дали трябва частните домове да покриват същите изисквания като хотелите, или поне да гонят някакви минимални стандарти.Често се посочва и влошаването на градската среда, особено в централните райони, заради шума и несигурността покрай тълпите туристи, както и заради промените в целия облик в кварталите. Например Амстердам се оплаква, че в централната част все повече малки агенции за велосипеди под наем заменят магазинчета, насочени към услуги и стоки за местните обитатели. В Барселона напрежението ескалира до улични протести. Тогава Airbnb се защити с данни, които показваха, че регистрираните наемодатели от каталунския град на сайта му са по-малко от 2% от всички жилища в града. Отвъд ежедневните неудобства за гражданите споделената икономика води до създаване на сиви зони между бизнеса, потребителите и правителствата. "Тези дигитални платформи се появяват, когато хората правят избори за използването на пространства, които намират за лични. Това изисква нови регулаторни решения на стари проблеми", твърди Арун Сундарараджан, бизнес професор в New York University, в публикуваната си през юни книга "Споделената икономика". Според него има всички шансове споделената икономика да се превърне в основа, върху която обществото да развие по-рационални и етични модели на регулиране в бъдеще. Но също така признава, че промяна във вида на регулациите, както и в това кой ги създава и налага е неизбежна.Според Сундарараджан, има няколко възможни модела за нов тип регулиране – например регулации от равнопоставени организации/бизнеси и регулации, които се делегират на специални компании, които ще имат достъп до база от данни за потребителите. Сундарараджан защитава идеята Airbnb, а не местните власти да събира данъците от потребителите.За момента градовете по-скоро се опитват да ограничат дейността на споделената икономика. Прекалените регулации обаче невинаги се спазват. През 2014 г. Сан Франциско въведе задължението наемодателите да се регистрират в специална служба, за да могат да отдават под наем собствеността си. Но доклад на града от март 2016 г. показва, че около 80% от потребителите на Airbnb не са се регистрирали. Ето защо властите трябва да си помислят как ще налагат подобни регулации в бъдеще, кой ще е отговорен да следи спазването им и откъде ще идва финансирането за тези проверки. Ако даден град реши както Париж да събира данъци от краткосрочните наеми, ще трябва да измисли коя данъчна ставка е подходяща и дали събраните пари ще стигат, за да осигурят съблюдаването на закона, т.е. дали си струва общият разход. Или пък дали наистина не е по-добре да оставят самата компания да събира данъците.В проучване "Кой печели от споделената икономика на Airbnb" петима изследователи от университети в Лондон, Кембридж и Бостън предлагат на градовете да направят система за "права за отдаване под наем", тоест да постъпят подобно на Сан Франциско. Общините ще дават на определени собственици разрешителни да отдават под наем за известно време имота си, а те ще могат да продадат разрешителните на други хора, ако не ги използват. Разрешителните биха могли да се раздават според няколко критерия, твърдят авторите, като "развитието на местната икономика", "устойчивостта на туризма" и "разпределянето на офертите", за да не се концентрират в центровете на градовете. Проучването предлага също да се прилагат различни регулации за отдаването под наем на една стая и на цели апартаменти. Този тип система ще генерира приходи за общините, без те да си вдигат данъците, а Airbnb ще може да се използва като начин за развитие на определени квартали. Успехът би минал само през контрол, в който Airbnb ще преброява потребителите си, а общините – собствениците, които се ползват от правата за отдаване под наем. Това означава, че градовете най-накрая ще трябва да приемат, че компаниите за споделени услуги са се появили, за да останат и да се развиват на пазара, и да се договорят с тях да споделят данните си. Airbnb е на път да се съгласи с това. Остава да видим колко скоро ще се стигне до истинско решение.


description: Специалистите по предприемачество и участници в GEM пред "Капитал Daily"

title: Джонатан Лийви и Нийлс Босма: Корупцията е голяма пречка за предприемачеството в България

maintext:
1
2 Професор Джонатан Лийви, University of Strathclyde, Шотландия
© ГЕОРГИ КОЖУХАРОВ
1
2 Нийлс Босма, Utrecht University, Холандия
© ГЕОРГИ КОЖУХАРОВ
Професор Джонатан Лийви е преподавател в центъра по предприемачество към University of Strathclyde, работил е като изследовател и преподавател в London Business School, Babson College в САЩ, INSEAD във Франция и University College в Корк, Ирландия. Бил е координатор на Глобалния предприемачески монитор (GEM) при създаването му и в момента е един от ръководителите на проекта във Великобритания. Нийлс Босма е преподавател в Utrecht University School of Economics. Изследователските му интереси са свързани с личното предприемаческо и иновативно поведение в регионален и социален контекст, като има публикации в няколко водещи научни списания. От 2005 г. насам активно работи за GEM, включително като съавтор на световните доклади. В началото на октомври Лийви и Босма участваха е представянето на първия национален доклад на GEM за предприемачеството в България.
"Преди 25 години в Шотландия на предприемачите се гледаше с лошо око, като втора ръка хора. Вече не е така, въпрос на морална промяна е."
Джонатан Лийви
Нивото на т.нар. предприемаческа активност в начална фаза в Шотландия беше по-ниско допреди няколко години, но сега е около 7% от активното население (18 - 64 години), т.е. два пъти, колкото в България. Няколко са причините за това. Едната е, че правителството вече гледа сериозно на предприемачеството в Шотландия. Още преди години имаше опити да се повиши нивото на стартиращите предприятия, но усилията не бяха съсредоточени в това, докато сега има ясна стратегия и много хора полагат усилия да подобрят условията за започване на бизнес. Правят се много ролеви модели и предприемачески инициативи, залага се на повече образование и обучение – както за предприемачи в начален етап, така и за по-напреднали, които искат да разширят дейността си. Защото не е важно само започването на бизнес, но и растежът.Една от причините, поради която не всички успяват да се развият и да растат като организация, вероятно е свързана с трудовото законодателство и усещането им, че не знаят как да управляват хора. Опитът ми с предприемачите показва, че като ги събереш заедно и им помогнеш, много от страховете им изчезват. Те стават по-добри с възлагането на задачи, знаят как да го правят, знаят как да избират правилните хора и хоризонтите им се увеличават, стават по-амбициозни. И изпълняват амбициите си, което е по-важно.Мисля, че в момента имаме доста благоприятен климат за предприемачество. Все още има някои проблеми, например финансирането. Великобритания като цяло има може би най-добрата среда в света за бизнес ангели, данъчният режим за тях е много благоприятен. От друга страна, както и в Холандия, основната част от увеличението на предприемаческата активност се дължи на самонаетите.Нивото на предприемаческа активност в начална фаза за миналата година в Холандия е около 10%. Имаме много стартиращи предприятия всяка година, но също и доста компании, които прекратяват своята дейност. Ситуацията в страната в момента е доста динамична, което е свързано с трудовото законодателство, както и с подкрепата за самонаетите, тъй като данъците за тях бяха намалени. Това кара много работодатели да казват на работниците си: ще продължа да работя с теб, но ще го правим на различна основа. Невероятно много се подобри предприемаческата култура сред младежите, има много неща, които те искат да променят, и го правят чрез предприемачество много по-често, отколкото преди. Всяка година, когато правим проучвания сред експерти в Холандия, те казват, че началното и средното образование са най-трудната част и там все още има проблеми.Не говоря точно за предприемаческо образование, по-скоро за възпитаването на креативност, на увереност сред учениците, че могат да опитат различни неща.: В случая на Шотландия преди около 25 години имаше проучване сред населението какъв според тях е приносът на различните професии за икономиката. Резултатите показаха, че според тях пощальоните имат по-голям принос за икономиката на Шотландия от предприемачите. Но този резултат трябва да се постави в контекст. По това време Шотландия тъкмо излизаше от голям индустриален спад, след като преди това е била световен индустриален център. Допреди 25 години съществуваше култура, че влизаш в голям бизнес, в голямо производство, и оставаш там до края на живота си. Изведнъж това вече го няма, работните места ги няма, но манталитетът остава същият. Налага се голяма културна промяна. Няколко души се опитаха да го направят. Ключова роля има един предприемач, Том Хънтър. Той смята, че трябва да започнем с най-младите, да пропуснем почти едно поколение. Той финансирал няколко експеримента с предприемаческо образование в училище. Показал резултатите на правителството и го убедил да въведат предприемаческо образование във всяко училище. Сега това е част от програмата. Не става дума да се произвеждат малки бизнесмени, а хора, които са креативни и иновативни и не е задължително да приемат статуквото с всичките му кусури, а искат изградят по-добър свят. Тези деца сега вече влизат в университет. Все повече студенти проявяват интерес към това как да направят света по-добро място.Нещо подобно се случи и в Холандия през 70-те и 80-те години на миналия век. Тогава на предприемачеството не се гледаше с добро око, все едно не можеш да си намериш работа. Както и в Шотландия, упоритостта е много важна. Не е достатъчно да направиш една програма, трябва да продължиш тази политика поне 10 години. Това е повече от стандартния 4-годишен мандат на едно правителство.В Шотландия сме направили няколко неща, които сега се копират и на други места. Имаме два вида финансиране. Едното е фонд със средства от държавна агенция, бизнес ангели и инвеститори, които подпомагат младия бизнес. Този модел е доста успешен. Друг по-нов модел е т.нар. програма EDGE. Тя е комбинация между стартово финансиране и награда. На практика се предоставят грантове, но на състезателен принцип. Участваш в състезание, трябва да представиш бизнес концепцията си, да минеш през обучение като част от процедурата. За млади предприемачи това наистина е страхотна възможност, тъй като те нямат активи, за да вземат заем от банката, много са млади, т.е. дяловите инвеститори няма да са много склонни да инвестират в тях, те ще искат да видят някой друг да хареса идеята и да инвестира в нея. Това е един от начините, по които държавата може да подпомогне предпиремачеството. Но е направено много умно, тъй като на практика програмата се управлява от предприемачи. Много е вероятно в бъдеще тези предприемачи да финансират програмата. Мисля, че програмата много успешна.: Да. Например един от студентите ми преди две години, тогава беше първи курс, имаше проблем с презентациите, тъй като краткосрочната му памет беше слаба. Вместо само да се оплаква и да го използва като извинение да не прави презентации, той разработи едно приложение, което ти подсказва, ако забравиш основна дума. Той получи финансиране от шотландската Edge, успя да привлече трима много опитни неизпълнителни директори – един сериен предприемач, експерт по маркетинг и експерт по финанси. Той е само на 20 години. Наскоро се класира на второ място в националното състезание за университетски спинофи (нова компания, създадена да комерсиализира знанията и уменията на университет или корпоративен изследователски екип - бел. авт. ) в Шотландия, т.е. той се състезаваше с професори. Така че, ако съществуват такива начини за признаване и подкрепа на предприемачеството, това значително увеличава техните шансове, особено на младите таланти, да започнат.: Както знаете, освен продуктивно и непродуктивно предприемачество има и деструктивно. Много е важно да се преборите с привлекателността на деструктивното предприемачество, става дума за корупцията. Това е ключово. След това идват уменията и обученията, свързването на предприемачите, така че да могат да се учат един от друг да бъдат продуктивни. Трябва да помислите и за ресурсите, от които тези предприемачи ще имат нужда, за да растат. Вие сте направили много, за да отворите достъпа до пазарните възможности, но дали предприемачите имат достъп до специално финансиране, за да се справят със затрудненията нататък по пътя?: Бих добавил и повече прозрачност. Тези възможности може да съществуват, но хората не знаят за тях.Интервюто взе Иглика Филипова


description: "Милкотроник" от Нова Загора продава в цял свят гама продукти за контрол на качеството и хигиенните норми на млякото

title: От гаража до Индия и Китай

maintext:
Този текст е част от специалното издание на "Капитал" Teхнологии за бизнеса. Всички текстове по темата може да откриете тук.
Ако някой ви попита колко високи технологии има в производството на мляко, сигурно ще отговорите, че няма никакви. Но истината е, че през XXI век млечната индустрия използва все повече иновации, за да подобри ефективността и да гарантира качеството на продуктите. И доказателство за това е и българската фирма "Милкотроник", която произвежда ултразвукови анализатори за мляко."Започнахме с четирима души през 1995 г. в едно гаражно помещение", разказва инж. Диньо Динев - основател на фирмата от Нова Загора. Идеята идва след работата му в компанията "Сибагроприбор" към Академията на селскостопанските науки в гр. Краснообск. Това е "времето на перестройката" в тогавашния Съветски съюз, а Диньо Динев е студент в Новосибирския електротехнически институт. Завършва с отличие, завръща се в България и съвместно с руската фирма сформира екип за подобряване на вече разработения в Краснообск ултразвуков анализатор за мляко. "След 3-4-месечни тестове на усъвършенствания вариант на уреда започна серийното производство на първия, изцяло български, анализатор на мляко. Нарекохме го "Лактоскан", а първият клиент бе едно от най-големите по това време млекопреработвателни предприятия – "Млечен път" - Нова Загора", обяснява инж. Динев.Днес производственото портфолио на "Милкотроник" включва: млекоанализатори, термостатни устройства, тестове за откриване на замърсяване в млякото, брояч на соматични клетки. "Всичките ни продукти са иновативни, съобразени с най-новите достижения в електрониката, софтуера, нано- и биотехнологиите", казва инж. Динев.Ултразвуковите млекоанализатори са основните продукти, които фирмата произвежда и с които е известна на пазара. Разширената продуктова линия включва седем базови модела, всеки от които се предлага в много варианти, предназначени за различни групи клиенти от различни сегменти на пазара. Най-новият продукт на компанията е броячът на соматични клетки Lactoscan SCC, базиран на флуоресцентна микроскопска техника."На практика дружеството е затворило гамата продукти за млекодобивния и млекопреработвателния сектор, чрез които се контролират както качеството, така и хигиенните норми на млякото", обобщава инж. Динев.Екипът от специалисти на "Милкотроник", които създават продуктовата гама, не е голям – ядрото е от 5-6 души, като за отделни проекти привличат специалисти от БАН и от някои български институти. Във фирмата има инженери - софтуерни специалисти, инженери - конструктори на механика, инженери - разработчици на електронни елементи. При необходимост се включват професор по органичен синтез, професор и доктор по биотехнологии, специалисти по оптични технологии и обработка на изображения, обяснява инж. Динев. И уточнява: "Крайната цел е за електрониката, софтуера, механиката, оптиката, химичния синтез, биотехнологичната и в последно време нанотехнологичната част на разработваните продукти да не сме зависими от външни фирми и да създаваме ценово конкурентни продукти." Затова почти всички елементи и комплекти в устройствата на "Милкотроник" са собствено производство.От компанията нямат точна статистика за средствата, отделяни за развойна дейност, но посочват, че те са около 10-15% от оборота. Според данните в Търговския регистър през 2015 г. дружеството отчита 8.828 млн. лв. приходи от оперативна дейност."Милкотроник" работи с предприятия в млекодобива и млекопреработката от цял свят и използва всички налични канали на продажба – дистрибутори, директни продажби, онлайн."Сред най-големите ни клиенти е стратегическа държавна фирма, която диктува и законодателно, и методологично млекоприемането в световния най-голям производител на мляко – Индия, както и втората по големина мандра в света (в Пакистан). В Китай намериха успешно приложение на уредите ни в банките за майчино мляко. Имаме клиенти в най-силните европейски икономики, както и в развиващите се страни, тъй като продуктите ни са на най-високо технологично ниво и са универсални", коментира инж. Динев. Според отчета на фирмата за 2015 г. приходите от износ на продукция са 99.4%.Ултразвуковите млекоанализатори Lactoscan са самостоятелни устройства, които се управляват от собствен електронен дизайн и софтуер. Могат да бъдат използвани за измерване на масленост, сух безмаслен остатък, протеин, лактоза, съдържание на вода в проценти, температура, pH, сухо вещество, проводимост, както и за плътност на една и съща проба.Фирмата предлага две серии анализатори – преносими и лабораторни. Затова устройствата са подходящи и за центрове за събиране на мляко, ферми, малки млекопроизводители, камиони за мляко. По информация на "Милкотроник" млекоанализаторите Lactoscan притежават висока точност и скорост на измерване, минимална консумация на ел. енергия и не използват консумативи. Уредите са лесни за работа и имат ниски разходи за поддръжка. Бързите и точни резултати от изследването дават възможност за незабавно и справедливо заплащане на млекопроизводителите според качеството на доставяното от тях мляко, посочват от дружеството.Сред предимствата на млекоанализаторите Lactoscan е и възможността им да установят фалшификациите в суровото мляко - например добавена вода, отклонение в маслеността. Сред честите фалшификации е и смесването на различни видове мляко – например козе и овче и предлагането му като овче, обезмаслено с пълномаслено биволско и предлагането му за пълномаслено овче. Отклонение от нормите е и добавянето на необичайни вещества с цел да се прикрие друг вид фалшификация или да се спре вкисване на млякото - в този случай се използват брашно или нишесте, дават примери от фирмата."Цените на уредите са в различен диапазон поради спецификата на продуктите – клиентът трябва да избере скорост на измерване, вид на почистване (ръчно или автоматично), възможните опции и аксесоари, и всичко това променя цената. Но имаме модели, които са достъпни както за най-малкия фермер, така и за най-големите млекопроизводители", коментира Динев.Дейността на "Милкотроник" е специфична, но конкуренция не липсва. "В световен мащаб има няколко фирми, произвеждащи скъпи анализатори за централизирани лаборатории. В България има една-две фирми, които, както често се случва, се образуваха от наши нелоялни специалисти. Като цяло конкуренцията не е многобройна, но има монополисти в някои направления. В медицинските приложения на новите ни продукти за анализ на кръв засега има само трима-четирима производители на подобно оборудване", казва Динев.От 2005 до 2012 г. дружеството е изпълнило осем проекта, финансирани с европейски средства. Благодарение на тази помощ фирмата закупува по-голямата част от стандартното технологично оборудване и разработва иновативния соматичен брояч. Част от субсидиите й позволяват да наеме младежи на стаж, някои от които остават на постоянна работа след това."Трудно се правят иновации в България, няма да се заблуждаваме. Основните проблеми, които имаме, са свързани с растежа на фирмата – нови клиенти, нови поръчки, нови продукти – трябват нови производствени мощности, нови хора, които да бъдат обучени, много усилия да се наложат продуктите на пазара. Но се справяме", обобщава Диньо Динев.